উবার, পাঠাও আসছে করের আওতায় – সাভার বার্তা
উবার, পাঠাও আসছে করের আওতায়
নিজস্ব প্রতিবেদকঃ ২০১৮-১৯ অর্থ বছরের বাজেটকে নির্বাচনী বাজেট বলা হলেও কোন অংশেই কমছে না করহার। বরং কর জালের ব্যাপক বিস্তারে কাজ করছে জাতীয় রাজস্ব বোর্ড (এনবিআর)। নতুন অর্থবছরে উবার, পাঠাওসহ বিভিন্ন রাইড শেয়ারিং প্রতিষ্ঠানগুলোকে করের আওতায় আনা হবে। এসব রাইড শেয়ারিং প্রতিষ্ঠানগুলো এখনো করের আওতার বাইরে রয়েছে। একইসঙ্গে বেসরকারি শিক্ষা প্রতিষ্ঠানগুলোকে করের আওতায় আনার চিন্তা-ভাবনা করছে এনবিআর।
বুধবার (৪ এপ্রিল) এনবিআরের সম্মেলন কক্ষে অর্থনৈতিক বিটের সাংবাদিকদের সংগঠন ইকোনমিক রিপোর্টার্স ফোরামের (ইআরএফ) সঙ্গে অনুষ্ঠিত প্রাক-বাজেট আলোচনায় এনবিআর চেয়ারম্যান মোশাররফ হোসেন ভূঁইয়া এসব কথা বলেন।
বৈঠকে এনবিআর চেয়ারম্যান বলেন, ২০১৮-১৯ অর্থ বছরের বাজেটে ব্যক্তির ক্ষেত্রে করমুক্ত আয়ের সীমা না-ও বাড়ানো হতে পারে। বিদ্যমান করমুক্ত আয়সীমা আড়াই লাখ টাকাই বহাল থাকতে পারে। তবে কমতে পারে ন্যুনতম করের পরিমাণ। বর্তমানে ঢাকা শহরে ন্যুনতম কর ৫ হাজার টাকা, আর ঢাকার বাইরে ৩ হাজার টাকা।
Previous Post: প্রত্যেক জেলায় এসএমই পরামর্শ কেন্দ্র স্থাপন করা হবে – শেখ হাসিনা
Next Post: ছাগল বাঁচাতে তরুণীর বাঘের সঙ্গে লড়াই